b'\n_START_ARTICLE_\nBujorel Mocanu\n_START_SECTION_\nCariera\n_START_PARAGRAPH_\nBujorel Mocanu s-a n\xc4\x83scut la 11 mai 1962 \xc3\xaen Sl\xc4\x83nic (Prahova), iar prima legitimare a avut-o \xc3\xaen 1976, la Metalul Plopeni. La 16 ani, a fost promovat de c\xc4\x83tre antrenorul Virgil Dridea \xc3\xaen lotul echipei de seniori, care a realizat, \xc3\xaen acei ani, cele mai bune performan\xc8\x9be din istoria plopenarilor \xc8\x99i care arbitrau, indirect, lupta pentru promovare \xc3\xaen primul e\xc8\x99alon al \xc8\x9b\xc4\x83rii. Pe perioada stagiului militar, Mocanu a jucat la Gloria Buz\xc4\x83u \xc8\x99i Chimia Buz\xc4\x83u, apoi a revenit la Metalul Plopeni, pun\xc3\xa2nd din plin um\xc4\x83rul la repromovarea echipei \xc3\xaen campionatul republican \xe2\x80\x93 Divizia B \xe2\x80\x93 la finele edit\xc8\x9bei de campionat 1982-1983._NEWLINE_Pe prima scen\xc4\x83 a debutat sub conducerea maestrului emerit al sportului, Viorel Mateianu, la 3 septembrie 1983, \xc3\xaentr-un joc \xc3\xaen care \xc2\xabgazarii\xc2\xbb au invins Rapidul, cu 3-1. Timp de 11 ani, c\xc3\xa2t a evoluat la cel mai \xc3\xaenalt nivel, a disputat \xc3\xaen Divizia \xc2\xabA\xc2\xbb 222 de partide \xc8\x99i a marcat 19 goluri, iar pe plan international \xc8\x99i-a trecut \xc3\xaen palmares dou\xc4\x83 jocuri \xc3\xaen cadrul Cupei UEFA, contra celor de la Anderlecht, din toamna anului 1990._NEWLINE_Timp de doi ani (1994-1996) a evoluat la Steaua Mizil, \xc3\xaen Divizia B, iar al\xc8\x9bii trei ani (1996-1999) s-a aflat in lotul echipei unde s-a lansat, Metalul Plopeni.\xc2\xa0 A mai jucat, pentru un sezon (2000-2001), la Prahova Argus Ploie\xc8\x99ti, unde \xc8\x99i-a incheiat cariera de jucator. Cariera de antrenor a \xc3\xaenceput-o la Mizil, \xc3\xaen toamna anului 1996, dupa care a urmat Metalul Plopeni, p\xc3\xa2n\xc4\x83 \xc3\xaen 2000, al\xc8\x9bi trei ani activ\xc3\xa2nd la centrul de copii \xc8\x99i juniori din cadrul clubului Petrolul Ploie\xc8\x99ti. \xc3\x8en perioada 2003-2011 a activat \xc3\xaen r\xc3\xaendurile antrenorilor de copii \xc8\x99i juniori de la Conpet Ploie\xc8\x99ti (Liga a treia).'